താരസംഘടന അമ്മയ്ക്കും അഭിനേതാക്കൾക്കുമിടയിലുള്ള ഏത് വിഷയത്തിലും തുറന്ന ചർച്ചക്ക് തയ്യാറെന്ന് പ്രസിഡൻറ് മോഹൻലാൽ . അമ്മയിൽ സ്ത്രീകളുടെ പ്രാതിനിധ്യം കൂട്ടും . അമ്മയുടെ നിയമങ്ങളിൽ മാറ്റം വരുത്തുന്നത് ചർച്ച ചെയ്യും . കൂടിക്കാഴ്ച ആവശ്യപ്പെട്ട നടിമാരുമായി ആലോചിച്ച് ചർച്ചക്കുള്ള തീയതി തീരുമാനിക്കുമെന്നും മോഹൻലാൽ കൊച്ചിയിൽ വാർത്താസമ്മേളനത്തിൽ പറഞ്ഞു . ദിലീപ് വിഷയത്തിൽ അമ്മയിൽ കടുത്ത ഭിന്നതയുണ്ടായിരുന്നു . സംഘടന പിളരുന്ന അവസ്ഥവരെ കാര്യങ്ങൾ എത്തിയിരുന്നു . ദിലീപിനെ തിരിച്ചെടുക്കരുതെന്ന് യോഗത്തിൽ ആരും പറഞ്ഞില്ല . വനിതാ അംഗങ്ങളടക്കം യോഗത്തിൽ മൌനം പാലിച്ചു . ഇപ്പോൾ പ്രതിഷേധിച്ച ആരും അന്ന് എതിർത്തില്ലെന്നും മോഹൻലാൽ പറഞ്ഞു . ദിലീപ് ' അമ്മ ' യ്ക്ക് പുറത്ത് തന്നെയാണ് . കുറ്റവിമുക്തനായാൽ ദിലീപിനെ തിരിച്ചെടുക്കും . അവസരങ്ങൾ നിഷേധിക്കപ്പെട്ടുവെന്ന പരാതി നടി എഴുതിനൽകിയിട്ടില്ല . ജനറൽബോഡിക്ക് ശേഷം വാർത്താസമ്മേളനം ഉപേക്ഷിച്ചത് തെറ്റാണ് . ഇന്ന് ചേർന്നത് എക്സിക്യൂട്ടിവ് യോഗം എന്ന് പറയാനാവില്ല . അടുത്ത നടപടികളെ കുറിച്ച് തീരുമാനിക്കാൻ നിലവിൽ ലഭ്യമായ ആളുകളെ ചേർത്ത് യോഗം ചേർന്നതാണ് . താൻ പറയുന്ന രീതിയിൽ സംഘടന പ്രവർത്തിക്കണമെന്ന് പറയാനാകില്ല . മറ്റുള്ളവരുടെ അഭിപ്രായങ്ങൾ കൂടി ചേർത്തേ അത് മുന്നോട്ട് കൊണ്ടുപോകാനാകൂ . 25 വർഷമായുള്ള ബൈലോ മാറ്റണം . പുതിയ തസ്തികകൾ കൊണ്ടുവരാം . സ്ത്രീകൾക്ക് ഏത് ഭാരവാഹി തസ്തികയിലേക്കും അവസരം നൽകാം . ഡബ്ലുസിസി അംഗങ്ങൾ അമ്മയിലുള്ളവരാണ് . അവർക്ക് മത്സരിക്കാം . ആരും തടഞ്ഞിട്ടില്ല . പാർവ്വതിയെ തടഞ്ഞു എന്ന് പറയുന്നു . പക്ഷേ അതവർ ജനറൽ ബോഡിയിൽ ഉന്നയിക്കണമായിരുന്നു . അറിയാവുന്ന കാര്യങ്ങൾ മാത്രമാണ് ഞാൻ പറയുന്നത് . മഞ്ഞ് ഉരുകേണ്ടതല്ല , ഉരുക്കേണ്ടതാണ് . എന്നും ആക്രമിക്കപ്പെട്ട നടിക്കൊപ്പമാണ് . സത്യം തെളിയിക്കപ്പെടണമെന്നാണ് ആഗ്രഹം . അമ്മ സംഘടനയുടെ ഒരു പരിപാടിയിൽ അവതരിപ്പിച്ച സ്കിറ്റിനെതിരെ വിമർശനം ഉയർന്നിരുന്നു . അമ്മയിലെ സ്ത്രീകൾ തന്നെ തയ്യാറാക്കിയ സ്കിറ്റാണ് അത് . അതിനെ ബ്ലാക്ക് ഹ്യൂമർ ആയി കാണണം . പുരുഷമേധാവിത്വം എല്ലായിടത്തുമുണ്ടെന്നാണ് അവകാശപ്പെടുന്നത് . എന്നാൽ അത് തനിക്കറിയില്ല . പ്രശ്നങ്ങൾ ഉണ്ടെങ്കിൽ സംഘടനയ്ക്ക് ഉള്ളിൽ പറയണമായിരുന്നു . അല്ലാതെ പുറത്ത് വന്ന് അവിടെ പറയാൻ പറ്റിയില്ലെന്ന് പറയുന്നത് ശരിയല്ല . സംഘടനയ്ക്ക് ഉള്ളിൽ ആധിപത്യം ഉണ്ടെന്ന് പറയുന്നതിനോട് യോജിക്കുന്നില്ല . ദിലീപ് വിഷയത്തിൽ അമ്മ രണ്ടായി പിളരുന്ന അവസ്ഥയുണ്ടായി . ദിലീപിനെ തിരിച്ചെടുക്കരുതെന്ന് യോഗത്തിൽ ആരും പറഞ്ഞിട്ടില്ല . ആർക്കും അറിയാത്ത കാര്യത്തെ കുറിച്ച് സംസാരിക്കാനാവില്ല . ദിലീപ് സംഘടനയ്ക്ക് പുറത്ത് തന്നെ . താൻ വരുന്നില്ലെന്ന് ദിലീപ് സംഘടനയെ അറിയിച്ച് കഴിഞ്ഞു . ഇനി എന്ത് ചെയ്യാമെന്ന് ആലോചിക്കേണ്ടതുണ്ട് . മാധ്യമങ്ങളെ കാണാത്തത് തെറ്റായിപ്പോയി . വ്യക്തിപരമായി ക്ഷമ ചോദിക്കുന്നു ഇനി അത്തരമൊരു വീഴ്ച ഉണ്ടാവില്ല .